।।7.10  7.11।।बीजमिति।  बलमिति।  बीजं सूक्ष्ममादिकारणम् (  सूक्ष्मादिकारणम्)।  कामरागविवर्जितं बलं सकलवस्तुधारणसमर्थम् ऊर्जोरूपम् (  omits रूपम्)।  कामः ( S omits कामः) इच्छा संविन्मात्ररूपा यस्या घटपटादिभिर्धर्मरूपैर्नास्ति विरोधः।  इच्छा हि सर्वज्ञ भगवच्छक्तितया अनुयायिनी न क्वचिद्विरुध्यते धर्मैस्तु आगन्तुकैर्घटपटादिभिर्भिद्यते ( S घटादिभिर्भि  ) इति तदुपासकतया शुद्धसंवित्स्वभावत्वं ज्ञानिनः।  उक्तं च शिवोपनिषदि  इच्छायामथ वा ज्ञाने जाते चित्तं निवेशयेत् (V 98 ) इतिजाते एव न तु बाह्यप्रसृते इत्यर्थ।  एवं व्याख्यानं त्यक्त्वा ये परस्परानुपघातकं त्रिवर्गं सेवेत इत्याशयेन व्याचक्षते ते संप्रदायक्रममजानानाः भगवद्रहस्यं च व्याचक्षणा नमस्कार्या एव।